
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Rudzu ielā 14A, Bauskā, Bauskas novadā, nodošanu Bauskas novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 5.panta pirmā daļa, 42.panta pirmā daļa un 43.pants.
Pašvaldību likuma 4. panta pirmās daļas 4. punkts, 10. panta pirmās daļas 16. punkts.
Bauskas novada domes 31.10.2024. lēmums Nr. 482  (prot. Nr. 11, 44.p.).
1.2. Mērķis
Mērķa apraksts
Projekts sagatavots, lai atbilstoši Atsavināšanas likuma regulējumam saņemtu Ministru kabineta atļauju Finanšu ministrijai nodot bez atlīdzības Bauskas novada pašvaldības īpašumā valsts nekustamo īpašumu Rudzu ielā 14A, Bauskā, Bauskas novadā, Pašvaldību likuma 4.panta pirmās daļas 4. punktā noteiktās pašvaldības autonomās funkcijas īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts īpašumā Finanšu ministrijas valdījumā atradās nekustamais īpašums "Imantas-1" - zemes vienība (zemes vienības kadastra apzīmējums 4068 003 0009) 3,4 ha platībā, Īslīces pagastā, Bauskas novadā.

03.05.1995. starp Latvijas Republikas Valsts īpašuma fondu (likvidēts 1996. gadā; tā saistību un tiesību pārņēmēja bija valsts akciju sabiedrība "Valsts nekustamā īpašuma aģentūra"; no 2004. gada valsts akciju sabiedrība "Valsts nekustamie īpašumi" (turpmāk – VNĪ)) kā iznomātāju un Starptautiskās labdarības organizāciju SOS Kinderdorf International kā nomnieku tika noslēgts Līgums (turpmāk – Līgums), ar kuru nomniekam iznomāts apbūvei un izstrādātā SOS bērnu ciemata projekta realizācijai neapbūvēts zemesgabals (kadastra Nr. 4068 003 0009). Saskaņā ar Līguma noteikumiem, Līgums noslēgts uz 99 gadiem, beidzoties minētajam termiņa, Līgums pēc pušu vienošanās var tikt pagarināts vai noslēgts no jauna.
Līguma 11. pantā noteikts, ka nomniekam ir tiesības celt, pārbūvēt, rekonstruēt un pārveidot celtnes; izdarīt  zemes darbus; izveidot nepieciešamās komunikācijas, izdarīt ūdens darbus un veikt visus citus darbus, kuri pēc nomnieka ieskata ir nepieciešami labākai zemes gabala lietošanai. Nomnieks ir īpašnieks visiem tiem ieguldījumiem, kurus tas veicis uz zemesgabala.

Starp VNĪ  kā iznomātāju un  Biedrību "Latvijas SOS - bērnu ciematu asociācija" (turpmāk – Biedrība) kā nomnieku 19.12.2023. noslēgta "Vienošanās par grozījumiem 03.05.1995. noslēgtajā zemesgabala ar kadastra Nr. 4068 003 0009 Rudzu ielā 14, Bauskā, Bauskas novadā (Iepriekš – Bauskas novads, Imantas-1) nomas līgumā", (reģistrācijas Nr. IEN/03.05.1995.-1) (turpmāk – Nomas līgums), ar kuru Līgums izteikts jaunā redakcijā.
Saskaņā ar Nomas līguma 2.3. apakšpunktu, atbilstoši 03.05.1995. noslēgtā Līguma 13. pantam, SOS Kinderdorf International kā visu Nacionālo SOS-asociāciju patrons ir nodevis Biedrībai kā Latvijas Republikā 23.09.2005. nodibinātai biedrībai, kas realizē SOS Kinderdorf International izvirzītus mērķus un uzdevumus, visas no minētā līguma izrietošās tiesības un saistības.
Saskaņā ar Nomas līguma 2.1. apakšpunktu Biedrībai tika nodota lietošanā par maksu valstij piederošā zemesgabala  3,4 ha platībā (nekustamā īpašuma kadastra Nr. 4068 003 0009)  Rudzu ielā 14, Bauskā, Bauskas novadā daļa 2,9 ha, kuras platība atbilst 29/34 daļām no zemesgabala, Biedrībai piederošu, zemes nomas līguma laikā uzceltu ēku uzturēšanai un apsaimniekošanai.

Pēc Nomas līguma noslēgšanas Biedrība vienu no tai piederošajām būvēm - bērnudārza ēku (būves kadastra apzīmējums 4068 003 0009 001), kas atradās uz valsts nekustamā īpašuma Rudzu ielā 14, Bauskā, Bauskas novadā, sastāvā esošās zemes vienības, pārdeva Bauskas novada pašvaldībai, būve tika atdalīta no Biedrībai piederošā nekustamā īpašuma sastāva un 05.07.2023. ierakstīta Īslīces pagasta zemesgrāmatas nodalījumā Nr. 1000 0064 2586 uz Bauskas novada pašvaldības vārda. Ievērojot minēto, tika veikta valsts zemes vienības (zemes vienības kadastra apzīmējums 4068 003 0502) 3,4 ha platībā sadale un atdalītā zemes vienība 5112 m2 platībā, uz kuras atrodas Bauskas novada pašvaldībai piederošā būve – bērnudārza ēka (būves kadastra apzīmējums 4068 003 0009 001) ierakstīta jaunā - Zemgales rajona tiesas Īslīces pagasta zemesgrāmatas nodalījumā Nr. 100000905096, lēmuma datums: 11.09.2024.

Attiecīgi, 29.11.2024. ar Biedrību noslēgta Vienošanās par grozījumiem Nomas līgumā, nosakot, ka sākot ar 11.09.2024. Biedrībai lietošanā par maksu tiek nodots valsts nekustamais īpašums (nekustamā īpašuma kadastra Nr. 4068 003 0009) – zemes vienība (zemes vienības kadastra apzīmējums 4068 003 0502) -  Rudzu ielā 14, Bauskā, Bauskas novadā, 28 491 m2 platībā, Biedrībai piederošu, zemes nomas līguma laikā uzceltu ēku uzturēšanai un apsaimniekošanai.

Savukārt starp VNĪ kā iznomātāju un Bauskas novada pašvaldību kā nomnieku spēkā ir 22.12.2023. noslēgtais nomas līgums Nr. IEN/2023/2772 (turpmāk -  Līgums) par zemesgabala Rudzu ielā 14, Bauskā , Bauskas novadā, daļas nomu.
Līgums noslēgts, pamatojoties uz:
- 06.01.2023. ierakstu Īslīces pagasta zemesgrāmatas nodalījumā Nr. 1000 0032 4457 par būves ar kadastra apzīmējumu 4068 003 0009 001 atdalīšanu no būvju nekustamā īpašuma ar kadastra Nr. 4068 503 0029, atverot tai jaunu zemesgrāmatas nodalījumu;
- 31.05.2023. vienošanos par zemes lietošanas kārtību Nr. 2023/4.18/76, kas noslēgta starp Biedrību Latvijas SOS – bērnu ciemata asociācija un Bauskas novada pašvaldību;
- likuma "Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību" 14.panta pirmās daļas 5.punktu (redakcijā, kas bija spēkā līdz 01.01.2017.), kas noteica, ka par patstāvīgu īpašuma objektu ir uzskatāmas tādas ēkas (būves), kuras uzceltas uz nomātas zemes, ja zemes nomas līgums ir noslēgts uz laiku, kas nav mazāks par desmit gadiem, un zemes īpašnieka un nomnieka līgumā ir paredzētas nomnieka tiesības celt uz iznomātās zemes ēkas (būves) kā patstāvīgus īpašuma objektus. Šādas ēkas (būves) par patstāvīgu īpašuma objektu uzskatāmas tikai laikā, kamēr ir spēkā zemes nomas līgums,
- likuma "Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību" 33. pantu, kas noteic, ka līdz 01.01.2017. noslēgtie līgumi par zemes nomu, kuros ir paredzētas nomnieka tiesības celt uz iznomātās zemes ēku (būvi) kā patstāvīgu īpašuma objektu un uz kuru pamata ir saņemta būvatļauja būvniecību regulējošos normatīvajos aktos noteiktajā kārtībā, ir spēkā un ir apspriežami saskaņā ar noteikumiem, kas bija spēkā līdz 01.01.2017.
Līgumā noteikts nosacījums, ka saskaņā ar likuma "Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" 33. pantu un ievērojot 14. panta pirmās daļas 5. punktu, nomnieka īpašuma tiesības uz ēkām, kas uzbūvētas uz zemesgabala, ir spēkā zemes nomas līguma darbības laikā.
Saskaņā ar Līguma nosacījumiem,  Līgums spēkā līdz 02.05.2094.,un nomniekam nav uz Līguma termiņa pagarināšanu (kopējais termiņš zemes nomas attiecībām, uz kuru pamata sākotnēji tika veikta visu uz zemesgabala esošo ēku būvniecība, saskaņā ar 03.05.1995. noslēgto līgumu ir 99 (deviņdesmit deviņi) gadi).

Ņemot vērā iepriekš minēto, starp valsti un Biedrību un starp valsti un Bauskas novada pašvaldību pastāv t. s. "brīvprātīgi dalītais īpašums", kura izveidošanas iespēja bija paredzēta likuma "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14. panta pirmās daļas 5. punktā (redakcijā, kas bija spēkā līdz 31.12.2016.).

Bauskas novada dome ar 31.10.2024. lēmumu Nr. 482 (prot. Nr. 11, 44.p.) "Par nekustamā īpašuma Rudzu iela 14A, Bauskā, kadastra Nr. 4068 003 0505, pārņemšanu  Bauskas novada pašvaldības īpašumā" (turpmāk – Bauskas novada domes lēmums) lēma lūgt Latvijas valstij Finanšu ministrijas personā bez atlīdzības nodot Bauskas novada pašvaldības īpašumā valsts nekustamo īpašumu.

Nekustamais īpašums (nekustamā īpašuma kadastra Nr. 4068 003 0505) - Rudzu ielā 14A, Bauskā, Bauskas novadā (turpmāk – Valsts nekustamais īpašums) ierakstīta Īslīces pagasta zemesgrāmatas nodalījumā Nr. 100000905096 Latvijas valstij Finanšu ministrijas personā, lēmuma datums: 11.09.2024., pamats: 2024. gada 21. augusta nostiprinājuma lūgums nekustamā īpašuma sadalīšanai.

Atbilstoši Bauskas novada domes lēmumā norādītajai informācijai, uz Valsts nekustamā īpašuma sastāvā esošās zemes vienības atrodas Bauskas novada pašvaldībai piederoša būve (būves kadastra apzīmējums 4068 003 0009 001) - bērnudārza ēka, kas ietilpst nekustamā īpašuma (nekustamā īpašuma kadastra Nr. 4068 503 0036) - Rudzu ielā 14A, Bauskā, Bauskas novadā, sastāvā. Būvju nekustamais īpašums ierakstīts Īslīces pagasta zemesgrāmatas nodalījumā Nr. 100000642586 uz Bauskas novada pašvaldības vārda. Nekustamajā īpašumā atrodas Bauskas novada pašvaldības pirmsskolas izglītības iestāde "Saulespuķe".
Valsts nekustamo īpašumu Bauskas novada pašvaldība plāno izmantot Pašvaldību likuma 4.  panta pirmās daļas 4. punktā noteikto pašvaldības autonomo funkciju - gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību - nodrošināšanai.

Atbilstoši ierakstiem Īslīces pagasta zemesgrāmatas nodalījumā Nr. 100000642586 būve (būves kadastra apzīmējums 4068 003 0009 001) ir saistīta ar zemes vienību (zemes vienības kadastra apzīmējums 4068 003 0009). Savukārt no ieraksta Īslīces pagasta zemesgrāmatas nodalījumā Nr. 26 izriet, ka Valstij piederošais nekustamais īpašums (nekustamā īpašuma kadastra Nr. 4068 003 0009) Rudzu ielā 14, Bauskā, Bauskas novadā, zemes vienība (zemes vienības kadastra apzīmējums 4068 003 0009) ir sadalīta (11.09.2024. zemesgrāmatas lēmums) izveidojot divas zemes vienības (zemes vienības kadastra apzīmējumi 4068 003 0502 un 4068 003 0503) un atdalītai zemes vienībai  (zemes vienības kadastra apzīmējums 4068 003 0503) atvērts jauns zemesgrāmatas nodalījums Nr. 100000905096. No minētā secināms, ka Bauskas novada pašvaldībai piederoša būve (būves kadastra apzīmējums 4068 003 0009 001) atrodas uz  atdalītās Valsts īpašumā esošās zemes vienības (zemes vienības kadastra apzīmējums 4068 003 0503). Ievērojot minēto, pašvaldības kompetencē būs zemesgrāmatā norādītās informācijas aktualizēšana.

Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem Valsts nekustamā īpašuma sastāvā ietilpst zemes vienība (zemes vienības kadastra apzīmējums 4068 003 0503) 0, 5112 ha platībā, zemes vienības lietošanas mērķis: 0901 - "Izglītības un zinātnes iestāžu apbūve", platība 0, 5112 ha.
Zemes vienības platības sadalījums pa lietošanas veidiem: zeme zem ēkām, platība 0,4561 ha; zeme zem ceļiem, platība 0, 0551 ha.
Valsts nekustamā īpašuma fiskālā kadastrālā vērtība 23.12.2025. ir 10 208 euro, universālā kadastrālā vērtība 01.02.2025. ir 22 084 euro.
Valsts nekustamajam īpašuma NĪVKIS reģistrēti šādi apgrūtinājumi:
- ceļa servitūta teritorija 0,0500 ha;- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju 0,0186 ha;- ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem 0,0272 ha;- pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,1109 ha;- dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,1109 ha;- vides un dabas resursu ķīmiskās aizsargjoslas teritorija ap pazemes ūdens ņemšanas vietu 0,5112 ha;- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0,0247 ha;- ekspluatācijas aizsargjoslas teritorija gar elektrisko tīklu kabeļu līniju 0,0211 ha;- ekspluatācijas aizsargjoslas teritorija gar ielu vai ceļu - sarkanā līnija 0,1109 ha;- lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,0472 ha .

Bauskas pilsētas zemesgrāmatas nodalījumā Nr. 100000905096 III daļas 1.iedaļā Valsts nekustamajam īpašumam atzīmes veidā ir ierakstīti šādi apgrūtinājumi:
zemes īpašniekam nepiederoša būve vai būves daļa, 0,1021 ha;
ceļa servitūta teritorija, 0,05 ha.

Zemes vienībai noteiktā atzīme "zemes īpašniekam nepiederoša būve vai būves daļa, 0,1021 ha" atbilstoši zemes vienības apgrūtinājumu plānam ir saistīta ar Bauskas novada pašvaldības īpašumā esošo būvi (būves kadastra apzīmējums 4068 003 0009 001).
Ievērojot, ka Valsts nekustamajā īpašumā ietilpst arī daļa no Rudzu ielas (zemes vienības robeža ir pa Rudzu ielas vidu), zemes vienībai noteikta atzīme "ceļa servitūta teritorija, 0,05 ha".
Senāta judikatūrā ir atzīts, ka atzīmes veidā zemesgrāmatā izdarīts ieraksts neapliecina ceļa servitūta nodibināšanu (sk. Senāta Civillietu departamenta 09.10.2013. sprieduma lietā Nr. SKC-458/2013 (C12204010) 10.3. punktu). Minētā tiesas atziņa atbilst Civillikuma 1235. pantā noteiktajam, ka no servitūta izrietošā lietu tiesība ir nodibināta un spēkā abām pusēm, t.i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemesgrāmatās.

Atbilstoši NĪVKIS datiem uz Valsts nekustamā īpašuma sastāvā esošās zemes vienības atrodas divas zemes īpašniekam nepiederošas pirmsreģistrētas būves - "Palīgbūve" (būves kadastra apzīmējums 4068 003 0009 029) un "Katlu māja" (būves kadastra apzīmējums 4068 003 0503 001), kurām nav veikta būves kadastrālā uzmērīšana un nav reģistrētas īpašumtiesības.
Saskaņā ar NĪVKIS datiem un pieejamās informācijas Būvniecības informācijas sistēmā (turpmāk – BIS) uz zemes vienības esošā "Palīgbūve" (būves kadastra apzīmējums 4068 003 0009 029) ir pirmsreģistrēta dabā esoša būve, savukārt būve -  "Katlu māja" (būves kadastra apzīmējums 4068 003 0503 001) dabā nav fiksēta un NĪVKIS atzīmēta kā reģistrēta no Būvniecības informācijas sistēmas (plānots būvēt), kur kā pasūtītājs norādīta Bauskas novada pašvaldība.
Atbilstoši likuma "Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" 40. pantam Būves īpašniekam uz tā lietošanā esošās zemes bez zemes īpašnieka piekrišanas ir tiesības būvēt palīgēkas un inženierbūves, kas nepieciešamas būves ekspluatācijai, kā arī ceļus, laukumus un ārtelpas elementus. Šādas būves ir uzskatāmas par patstāvīgas būves blakus lietām. Šīs tiesības neattiecas uz tādu būvniecību, kas prasītu mainīt būves īpašnieka lietošanā esošās zemes platību vai robežas vai radītu nekustamā īpašuma apgrūtinājumus ārpus lietošanā esošās zemes platības.
Pārņemot Valsts nekustamo īpašumu Bauskas novada pašvaldības īpašumā, Bauskas novada pašvaldībai kā zemes vienības īpašniecei būs jāveic normatīvajos aktos noteiktās darbības iepriekš minēto būvju tiesiskā statusa sakārtošanai.

Ņemot vērā Bauskas novada pašvaldības lēmumā norādīto Valsts nekustamā īpašuma izmantošanas mērķi, kā arī Bauskas novada pašvaldības 27.07.2026. vēstulē Nr. BNP/2026/4.7/1507/N norādīto informāciju, Valsts nekustamais īpašums tiks izmantots publiskai lietošanai - pašvaldības pirmsskolas izglītības iestādes "Saulespuķe" pilnvērtīgas darbības nodrošināšanai un netiks izmantots saimnieciskās darbības veikšanai. Līdz ar to minētais pasākums nekvalificējas kā komercdarbības atbalsts, un secīgi tam nebūtu jāpiemēro komercdarbības atbalsta regulējuma nosacījumi.
Vienlaikus, Valsts nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam kā arī normatīvajos aktos noteiktais par ceļa servitūta izmantošanu.

Lai arī no Īslīces pagasta zemesgrāmatas nodalījuma Nr. 100000642586 ierakstiem nav secināms, ka nomnieka īpašuma tiesības uz ēkām, kas uzbūvētas uz zemesgabala, ir spēkā zemes nomas līguma darbības laikā, tomēr Civillikuma 987. panta otrā daļa noteic, ka ar nodošanu jaunais ieguvējs iegūst īpašuma tiesību uz lietu tādā pašā apmērā, kādā tā piederējusi lietas nodevējam. Līdz ar to, pat ja pie turpmāk nodalījumā veiktiem ierakstiem nav izdarīts piemetinājums, ka īpašuma tiesības nostiprinātas uz nomas līguma laiku, uz tiem vienlīdz ir attiecināma atruna par terminētām īpašuma tiesībām.

Senāts 05.07.2024. sprieduma lietā Nr. SKC - 715/2024 ir norādījis, ka
"brīvprātīgais dalītais īpašums" var pastāvēt tikai laikā, kamēr ir spēkā zemesgabala nomas līgums, un pēc nomas līguma izbeigšanās nomnieka pienākums ir atdot zemesgabalu tā īpašniekam "cik iespējams labā stāvoklī" (Civillikuma 2152. pants), bet uz zemesgabala esošās ēkas (būves) kļūst par zemesgabala sastāvdaļu, t. i., nonāk zemesgabala īpašnieka īpašumā (sk. Senāta 2019. gada 17. decembra sprieduma lietā Nr. SKC-217/2019, ECLI:LV:AT:2019:1217.C14028517.6.S, 8. punktu). Citiem vārdiem, izbeidzoties zemesgabala nomas līgumam, izbeidzas arī nomnieka īpašuma tiesība uz ēkām (būvēm), kuras nomas līguma izbeigšanās dēļ ir zaudējušas savu juridisko patstāvību un kļuvušas par zemesgabala sastāvdaļu (sk. Grūtups A., Kalniņš E. Civillikuma komentāri. Trešā daļa. Lietu tiesības. Īpašums. Otrais papildinātais izdevums. Rīga: Tiesu namu aģentūra, 2002, 77. lpp.)."
Vienlaikus minētajā lietā norādīts, ka Civillikuma 968. pantam un tajā nostiprinātajam būves un zemesgabala vienotības principam ir imperatīvs raksturs (sk. Senāta 2024. gada 14. februāra sprieduma lietā Nr. SKC-96/2024, ECLI:LV:AT:2024:0214.C68390520.14.S, 15.4.1. punktu). Tāds pats raksturs ir arī Spēkā stāšanās likuma 14. panta pirmās daļas 5. punkta normai, ka "ēkas (būves) par patstāvīgu īpašuma objektu uzskatāmas tikai laikā, kamēr ir spēkā zemes nomas līgums" (sk. Senāta 2024. gada 23. maija sprieduma lietā Nr. SKC-26/2024, ECLI:LV:AT:2024:0523.C33335420.20.S, 5. punktu).

Situācijā, kad pašvaldība, būdama būves īpašniece (uz nomas līguma pamata), iegūst īpašumā arī zemi, uz kuras šī būve atrodas, iestājas tiesību sakritums (confusio). Tiesu prakse, interpretējot Civillikuma 2168. panta 3. punktu (nomas un īres līgumi izbeidzas paši no sevis arī pirms termiņa notecējuma, kad tiesības sakrīt, t.i. kad nomnieks vai īrnieks iegūst iznomāto vai izīrēto lietu par īpašumu) ir nepārprotami atzinusi, ka nomas līgums izbeidzas pats no sevis, ja nomnieks iegūst iznomāto lietu (zemi) savā īpašumā (Rīgas apgabaltiesa, 17.10.2024, Lietas Nr. C771000122).
Līdz ar to, Bauskas novada pašvaldībai iegūstot īpašumā zemi, nomas līgums, kas bija tiesiskais pamats būves kā patstāvīga īpašuma objekta pastāvēšanai, izbeidzas (Rīgas apgabaltiesa, 02.10.2025, Lietas Nr. C771105522.).
Likuma "Par nekustamā īpašuma ierakstīšanu zemesgrāmatās" 14.panta otrajā daļā noteikts, ka, ja zemi īpašumā iegūst ēku (būvju) īpašnieks vai ēku (būvi) — zemes īpašnieks, ēkas (būves) īpašums pievienojams zemes īpašuma nodalījumam un ēku (būvju) nodalījums slēdzams arī bez īpašnieka lūguma, ja zemesgrāmatu nodaļas tiesnesis nekonstatē normatīvajos aktos noteiktos šķēršļus zemes īpašuma un ēkas (būves) īpašuma savienošanai. Šādā gadījumā nekustamajam īpašumam saglabājams zemes īpašuma kadastra numurs.
Līdz ar to zemesgrāmatu tiesnesim ir tiesisks pamats veikt ierakstus, lai izveidotu vienotu nekustamo īpašumu, kas sastāv no zemes un būves. Vienlaikus, šis jaunizveidotais, vienotais nekustamais īpašums būs apgrūtināts ar nosacījumu, kas izriet no Atsavināšanas likuma – pienākumu to bez atlīdzības nodot atpakaļ valstij, ja tas vairs netiks izmantots lēmumā par nodošanu norādītās funkcijas veikšanai.
Ja pašvaldībai nodotais Valsts nekustamais īpašums vairs nebūs nepieciešams pašvaldības autonomo funkciju veikšanai, Bauskas novada pašvaldībai būs pienākums nodot atpakaļ valstij vienotu nekustamo īpašumu (zemi un būvi).
Problēmas un risinājumi
Problēmas apraksts
Bauskas novada pašvaldībai Valsts nekustamais īpašums ir nepieciešams pašvaldības autonomo funkciju nodrošināšanai.
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Pašvaldību likuma 4.panta pirmās daļas 4. punktā noteiktas šādas pašvaldības autonomās funkcijas: gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ņemot vērā, Bauskas novada domes lēmumā norādīto mērķi, kuram paredzēts izmantot  Valsts nekustamo īpašumu, ar VNĪ Īpašumu izvērtēšanas komisijas lēmumu nolemts konceptuāli atbalstīt nekustamā īpašuma Rudzu ielā 14A, Bauskā, Bauskas novadā nodošanu bez atlīdzības Bauskas novada pašvaldības īpašumā.
Ievērojot iepriekš minēto, sagatavots attiecīgs Ministru kabineta rīkojuma projekts.
Saskaņā ar Atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem.
Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Atbilstoši Atsavināšanas likuma 43.panta ietvertajam regulējumam šā likuma 42.pantā minētajos gadījumos lēmumu par valsts mantas nodošanu īpašumā bez atlīdzības pieņem šā likuma 5. pantā minētā institūcija, t.i., Ministru kabinets.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 "Kārtība, kādā atsavināma publiskās personas manta" 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātai publiskai personai vai to iestādei valsts pārvaldes funkciju nodrošināšanai saskaņā ar Valsts pārvaldes iekārtas likumu, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Bauskas novada pašvaldības iedzīvotāji, tostarp, pašvaldības pirmsskolas izglītības iestādes “Saulespuķe”  personāls, audzēkņi un apmeklētāji.
Juridiskās personas
Jā
Ietekmes apraksts
Bauskas novada pašvaldība.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumus, saistībā ar rīkojuma projektā minētā nekustamā īpašuma pārņemšanu pašvaldības īpašumā, reģistrēšanu zemesgrāmatā uz Bauskas novada pašvaldības vārda, segs Bauskas novada pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Bauskas novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

